ຕອນແລງວັນທີ 14 ພຶດສະພາ 2014, ກອງປະຊຸມຄົບຄະນະ ຄັ້ງທີເກົ້າ ຄະນະບໍລິຫານງານສູນກາງພັກ ກອມມູນິດຫວຽດນາມ ສະໄໝທີ XI ໄດ້ສຳເລັດເນື້ອໃນ ການປະຊຸມທັງໝົດ ທີ່ໄດ້ວາງອອກມາ, ພາຍຫຼັງການເຮັດວຽກ ຢ່າງຮີບດ່ວນ ເຂັ້ມງວດ ແລະ ເຕັມໄປດ້ວຍຄວາມຮັບຜິດຊອບ ໃນເວລາ 7 ວັນ. ວາລະສານ ກອມມູນິດອອນໄລ ຂໍເປັນກຽດໄດ້ແນະນຳ ບົດປາໄສ ຂອງສະຫາຍເລຂາທິການໃຫຍ່ ຫງວຽນຝູຈ້ອງ ໃນວາລະອັດກອງປະຊຸມ ທີ່ສຳຄັນນັ້ນ.
ວ.ກ.ອອນໄລ - ຕອນເຊົ້າວັນທີ 12 ຕຸລາ 2014, ທ່ານນາຍົກລັດຖະມົນຕີ ຫງວຽນເຕິນຢຸງ ນຳໜ້າຄະນະຜູ້ແທນຫວຽດນາມ ໄດ້ເດີນທາງໄປຢ້ຽມຢາມ ລາຊະອານາຈັກແບນຊິກ, ສະຫະພາບເອີຣົບ (EU), ສະຫະພັນສາທາລະນະລັດ ເຢຍລະມັນ, ເຂົ້າຮ່ວມກອງປະຊຸມຂັ້ນສູງຂອງເວທີປາໄສການຮ່ວມມືອາຊີ - ເອີຣົບ ຄັ້ງທີ 10 (ASEM 10) ຢູ່ທີ່ນະຄອນມີລານ ສາທາລະນະລັດ ອີຕາລີ, ແລະ ຢ້ຽມຢາມສັນຕະສຳນັກ ວາຕີກັງ ຢ່າງເປັນທາງການ (ແຕ່ວັນທີ 13 ຫາ 18 ຕຸລາ 2014).
ວ.ກ- ໃນການພົວພັນສາກົນ, ອຳນາດອະທິປະໄຕແຫ່ງຊາດເປັນປັດໃຈຢັ້ງຢືນນິຕິພາວະ ທັງເປັນໄມ້ຫຼາວັດແທກຄວາມເປັນເອກະລາດຂອງປະເທດຊາດ. ດ້ວຍຄວາມໝາຍສຳຄັນຄືແນວນັ້ນ, ປົກປັກຮັກສາອຳນາດອະທິປະໄຕແຫ່ງຊາດ ຍາມໃດກໍ່ເປັນຈຸດໝາຍສູງສຸດຂອງແຕ່ລະປະເທດ. ຊີວິດສາກົນຍຸກປັດຈຸບັນພວມສະແດງໃຫ້ເຫັນກັບຕາຄວາມໄຮ້ເຫດຜົນໜຶ່ງຄື: ບັນດາປະເທດນ້ອຍຕັ້ງໜ້າພະຍາຍາມເຂົ້າຮ່ວມການຮ່ວມສຳພັນຕ່າງໆ, ແຕ່ເສດຖະກິດ ການເມືອງ ຄວາມສະຫງົບ ຈົນເຖິງວັດທະນະທຳ… ດ້ວຍຄວາມຫວັງຈະເພີ່ມທະວີກຳລັງແຮງແຫ່ງຊາດຂຶ້ນໄດ້ ແລະ ປົກປັກຮັກສາອຳນາດອະທິປະໄຕຂອງຕົນໄວ້ຢ່າງໝັ້ນຄົງ, ແຕ່ໃນຄວາມເປັນຈິງ, ໝາກຜົນທີ່ບັນລຸບໍ່ໄດ້ຄືແນວນັ້ນ. ອຳນາດອະທິປະໄຕຂອງບັນດາປະເທດນ້ອຍພວມຖືກລ່ວງລະເມີດຫຼາຍກວ່າ ພາຍໃຕ້ຫຼາຍຮູບການ ແລະບັນດາລະດັບທີ່ຕ່າງກັນ.
ວ.ກ.ອອນໄລ - ປະຕິບັດແຜນການຮ່ວມມື ລະຫວ່າງວາລະສານກອມມູນິດຫວຽດນາມ ແລະ ຄະນະໂຄສະນາອົບຮົມສູນກາງ ພັກປະຊາຊົນ ປະຕິວັດລາວ, ແຕ່ວັນທີ 11 ຫາວັນທີ 18 ເດືອນສິງຫາ 2014, ຄະນະພະນັກງານວາລະສານກອມມູນິດ ໂດຍ ດຣ. ຟ້າມດິ່ງດ໋າງ ຮອງຫົວໜ້າບັນນາທິການໃຫຍ່ ນຳໜ້າໄດ້ໄປຢ້ຽມຢາມ ແລະ ແລກປ່ຽນທັກສະ ວິຊາການ ບົດຮຽນໃນວຽກງານສື່ສິ່ງພິມທິດສະດີ ກັບພະນັກງານ ຜູ້ບັນນາທິການ ຂອງຄະນະໂຄສະນາອົບຮົມສູນກາງ ພັກປະຊາຊົນ ປະຕິວັດລາວ.
ວ.ກ- ໃນພາລະກິດສ້າງສາ ແລະປົກປັກຮັກສາປະເທດຊາດ, ພັກກອມມູນິດຫວຽດນາມ ໄດ້ເອົາໃຈໃສ່ເປັນພິເສດເຖິງ ການຍູ້ແຮງການຫັນເປັນອຸດສະຫະກຳ ທັນສະໄໝ, ຖືວ່ານີ້ເປັນ “ໜ້າທີ່ໃຈກາງໃນຕະຫຼອດສະໄໝຂ້າມຜ່ານ ຂຶ້ນສູ່ສັງຄົມນິຍົມ”. ຄວາມຮັບຮູ້ກ່ຽວກັບແຕ່ລະໄລຍະອັນລະອຽດ ຂອງຂະບວນວິວັດການຫັນເປັນອຸດສະຫະກຳ ກໍ່ມີການດັດປ່ຽນ ບູລະນະໄປພ້ອມກັບການບູລະນະທາງດ້ານຈິນຕະນາການ ແລະ ເງື່ອນໄຂພຶດຕິກຳ.
ວ.ກ - ພາຍຫຼັງເກືອບ 30 ປີ ແຫ່ງການປະຕິບັດແນວທາງ ແລະນະໂຍບາຍການຕ່າງປະເທດໃນສະໄໝແຫ່ງການປ່ຽນແປງໃໝ່, ຫວຽດນາມໄດ້ເຊື່ອມໂຍງເຂົ້າກັບສາກົນນັບມື້ນັບກວ້າງຂວາງເລິກເຊິ່ງ, ເຂົ້າຮ່ວມຢ່າງຕັ້ງໜ້າ ແລະມີຄວາມຮັບຜິດຊອບໃນບັນດາເວທີປາໄສ ບັນດາອົງການສາກົນ ແລະພາກພື້ນ, ເປີດກວ້າງ ແລະເພີ່ມທະວີສາຍພົວພັນການຕ່າງປະເທດ ກັບບັນດາປະເທດໃນໂລກ. ການສະເຫຼີມສະຫຼອງສາມສິດປີແມ່ນໂອກາດທີ່ສຳຄັນເພື່ອສະຫລຸບສັງລວມ ແລະຕີລາຄາບັນດາບັນຫາທິດສະດີ ແລະພຶດຕິກຳ ກ່ຽວກັບການຕ່າງປະເທດຂອງຫວຽດນາມ, ຂະບວນວິວັດການຂະຫຍາຍຄວາມຮັບຮູ້ແລະຜັນຂະຫຍາຍແນວທາງ ແລະນະໂຍບາຍການຕ່າງປະເທດຂອງພັກ ແລະ ລັດແຫ່ງ ສສ ຫວຽດນາມ, ຈາກນັ້ນ ຖອດຖອນບົດຮຽນ ແລະສະເໜີມາດຕະການຕ່າງໆອອກມາ ເພື່ອສືບຕໍ່ປ່ຽນແປງໃໝ່ແນວທາງ ນະໂຍບາຍການຕ່າງປະເທດໃນເວລາທີ່ຈະມາເຖິງ.